Nibe Festival præsenterer Kashmir, Alphabeat og Lukas Graham blandt gæsterne til næste års festival.

Endnu flere danske musiknavne er nu havnet på listen over artister, der skal spille på næste års Nibe Festival. Både rockgutterne fra Kashmir og de danske popkonger fra Alphabeat er garvede musikere på de danske scener. Men også den debuterende Lukas Graham har lavet en aftale med Nibe Festival. Allerede inden debutalbummet er på gaden er hittet "Ordinary Things" ofte spillet på diverse radioprogrammer. Ud over de tre navne har Nibe Festival allerede præsenteret Brønderslevbandet The Blue Van, TV2 og Sys Bjerre til næste års festival.